Direkte linje – Jeg påberoper meg ansvaret med å si ifra. Saken gjelder foreldre i foreldreperm, som i vanlig arbeidstid inntar kafeene. Dette er gjerne en tid som er reservert oss pensjonister, og folk som andre årsaker må være hjemme. Vi ser oss plaget av skrikende barn, amming, og barnevogner som kløner til tilgang og utgang av kafeene. Dette i en lang rekke av andre besvær. Fint om det vises hensyn, skriver Kåre Berge til Direkte linje.

– Hønefoss er ingen turistby

– Hønefoss er naturligvis ingen turistby. Temaet å bli en turistby er spennende og utfordrende, men da må mange, både offentlige og private aktører ta tak i utfordringen for alvor. En tiårsplan, sier Jan Berg.

BAKGRUNN: Er Hønefoss en turistby? | Olav Bjotveit

Godt besøk i kirken

– Det gleder menigheten og meg stort at Hønefoss kirke har hatt god økning av besøkende. I henhold til årsberetningen for Hønefoss menighet, har 5.000 flere besøkt kirken i 2018 enn året før. Det gikk fra 3.000 besøkende til 8.000 besøkende. Det synes jeg er flott, sier Eirik Jørgensen til Direkte linje.